Υφυπουργείο Μετανάστευσης και Διεθνούς Προστασίας (Κύπρος)

Το **Υφυπουργείο Μετανάστευσης και Διεθνούς Προστασίας** της Κύπρου δημιουργήθηκε στις 17 Ιουνίου 2024.

Η έδρα του Υφυπουργείου Μετανάστευσης και Διεθνούς Προστασίας βρίσκεται στην Λευκωσία και πρώτος Υφυπουργός είναι ο Νικόλας Α. Ιωαννίδης.

## Αρμοδιότητες
Το **Υφυπουργείο Μετανάστευσης και Διεθνούς Προστασίας** ιδρύθηκε στις 17/6/24. Η λειτουργία του διέπεται από τις πρόνοιες του Ν.23(I)/2024 και στις αρμοδιότητές του περιλαμβάνονται:

* Η χάραξη και η υλοποίηση ολοκληρωμένης στρατηγικής για τη μετανάστευση και το άσυλο, η οποία περιλαμβάνει τα θέματα υποδοχής και φιλοξενίας, τις διαδικασίες ασύλου, την ένταξη προσώπων που διαμένουν νόμιμα στη Δημοκρατία, την επιστροφή παράνομα διαμενόντων μεταναστών στις χώρες καταγωγής τους, καθώς και τα θέματα της νόμιμης μετανάστευσης·
* η διαχείριση των θεμάτων που αφορούν τη μετανάστευση και το άσυλο·
* ο συντονισμός της παρακολούθησης και της εφαρμογής του ενωσιακού δικαίου σε θέματα που εμπίπτουν στις αρμοδιότητές του·
* η λειτουργία και η διαχείριση κέντρων υποδοχής και φιλοξενίας για αιτητές διεθνούς προστασίας, καθώς και κέντρων φιλοξενίας για ασυνόδευτους ανηλίκους και ευάλωτα πρόσωπα·
* η σύναψη διμερών συμφωνιών με τρίτες χώρες για συνεργασία σε θέματα μετανάστευσης, ασύλου και επιστροφών, κατόπιν έγκρισης και εξουσιοδότησης του Υπουργικού Συμβουλίου·
* ο καταρτισμός στρατηγικής ένταξης πολιτών τρίτων χωρών που διαμένουν νόμιμα στη Δημοκρατία και ο συντονισμός της εφαρμογής των απαραίτητων δράσεων προς υλοποίησή της, σε συνεργασία με υπουργεία, υπηρεσίες και αρχές του κράτους·
* η εκτέλεση και η εφαρμογή των αρμοδιοτήτων που απορρέουν από τις διατάξεις-
*# του περί Αλλοδαπών και Μεταναστεύσεως Νόμου·
*# του περί Προσφύγων Νόμου·
*# του περί του Δικαιώματος των Πολιτών της Ένωσης και Ορισμένων Υπηκόων του Ηνωμένου Βασιλείου και των Μελών των Οικογενειών τους να Κυκλοφορούν και να Διαμένουν Ελεύθερα στη Δημοκρατία Νόμου·
*# του περί Αλλοδαπών και Μετανάστευσης (Ευθύνη Μεταφορέων) Νόμου·
*# του περί Αλλοδαπών και Μετανάστευσης (Προϋποθέσεις Εισόδου και Διαμονής Υπηκόων Τρίτων Χωρών με σκοπό την Έρευνα, τις Σπουδές, την Πρακτική Άσκηση, την Εθελοντική Υπηρεσία, τις Ανταλλαγές Μαθητών ή τα Εκπαιδευτικά Προγράμματα) Νόμου·
*# του περί της Πρόληψης και της Καταπολέμησης της Βίας κατά των Γυναικών και της Ενδοοικογενειακής Βίας και περί Συναφών Θεμάτων Νόμου, όπου υφίσταται αρμοδιότητα·
*# του περί της Πρόληψης και της Καταπολέμησης της Σεξουαλικής Κακοποίησης, της Σεξουαλικής Εκμετάλλευσης Παιδιών και της Παιδικής Πορνογραφίας Νόμου, όπου υφίσταται αρμοδιότητα·
*# των άρθρων 2, 4, 52, 53, 55, 56, 58 και 60, καθώς και της παραγράφου (θ) του εδαφίου (1) του άρθρου 64 του περί της Πρόληψης και της Καταπολέμησης της Εμπορίας και Εκμετάλλευσης Προσώπων και της Προστασίας των Θυμάτων Νόμου·
*# διεθνών διμερών ή πολυμερών συμβάσεων ή/και συμφωνιών, κατόπιν έγκρισης και εξουσιοδότησης του Υπουργικού Συμβουλίου·
* οποιεσδήποτε άλλες συναφείς αρμοδιότητες δύναται να ανατεθούν σε αυτό, είτε με Απόφαση του Υπουργικού Συμβουλίου που δημοσιεύεται στην Επίσημη Εφημερίδα της Δημοκρατίας είτε διά νόμου.

## Διατελέσαντες Υφυπουργοί

Μετανάστευσης και Διεθνούς Προστασίας
Κατηγορία:Υφυπουργείο Μετανάστευσης και Διεθνούς Προστασίας (Κύπρος)